**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: SZO/208-2/2017.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2017. február 23-ai nyilvános ülésére**

**Tárgy:** Elővásárlási jog törlése a Hévíz 297. és 298. hrsz-ú ingatlanokról

**Az előterjesztő:** Papp Gábor polgármester

**Készítette:**  dr. Keserű Klaudia jogász

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tiszteit Képviselő-testület!

Hévíz Város Önkormányzat Képviselő-testülete a településfejlesztési célú elővásárlási jogának megállapításáról szóló 7/2001. (III. 14.) számú rendelet módosításáról szóló 17/2007. (VI. 1.) számú rendelettel elővásárlási jogot jegyeztetett be a Dunántúli Regionális Vízmű Zrt. (8600 Siófok, Tanácsház u. 7.) tulajdonát képező Hévíz 297. és 298. hrsz-ú ingatlanokra. A bejegyzés alapját közlekedési és városrendezési közérdekű célok megjelölése képezte. Jogalapként az előterjesztés az épített környezet alakításáról és védelméről szóló **1997. évi LXXVIII. törvény** (a továbbiakban: Étv.) 25. § (2) bekezdésére hivatkozott.

A Hévíz (belterület) 297. hrsz-ú ingatlan természetben az Attila utca 7. szám alatt található 906 m² nagyságú „lakóház, udvar” megjelölésű ingatlan. A Hévíz (belterület) 298. hrsz-ú ingatlan természetben az Attila utca 5. szám alatt található 1730 m² nagyságú „lakóház, udvar” megjelölésű ingatlan. (Térképi ábrázolás 1. számú mellékletként csatolva)

Az ingatlanokra vonatkozó rendeleti szabályozás egészen 2011-ig hatályban volt, amikor is a 15/2011. (II. 14.) számú önkormányzati rendelettel a bejegyzett elővásárlási jog rendeleti szabályozása hatályon kívül helyezésre került, az ingatlan-nyilvántartási bejegyzés viszont az ingatlanok tulajdoni lapján maradt.

2017. évben a tulajdonos jelentős jelzálogjoggal, továbbá elidegenítési és terhelési tilalommal terhelte meg az ingatlanokat, amely teher abban az esetben is fennmaradna, ha az Önkormányzat élne az elővásárlási jogával. Tekintettel erre, valamint arra a tényre, hogy a nevezett ingatlanokat anyagi lehetőségek és ezen ingatlanokra irányuló településfejlesztési célok hiányában az Önkormányzat nem kívánja megvásárolni, az önkormányzati főépítésszel egyetértésben a bejegyzett elővásárlási jogok törlését javaslom.

Az elővásárlási jog törlését a Zala Megyei Kormányhivatal Keszthelyi Járási Hivatalának Földhivatali Osztályánál kell kezdeményezni. Az eljárás költsége ingatlanonként 6.600.- forint.

**Tisztelt Képviselő-testület!**

Kérem, az előterjesztést megvitatni, és a határozati javaslatot elfogadni szíveskedjenek!

A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete elrendeli a Hévíz 297. hrsz-ú (Hévíz, Attila utca 7.) és a Hévíz 298. hrsz-ú (Hévíz, Attila utca 5.) ingatlanokra bejegyzett elővásárlási jog törlésének kezdeményezését.
2. A Képviselő-testület felhatalmazza a polgármestert, hogy a döntésről az ingatlan tulajdonosát, Dunántúli Regionális Vízmű Zrt.-t értesítse, és kezdeményezze a törlési eljárás megindítását az ingatlanügyi hatóságnál.

Felelős: Papp Gábor polgármester

Határidő: 2017. március 31.

**3.**

**Bizottsági állásfoglalás**

**4.**

**Mellékletek 1. számú melléklet**



**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |